Sümegprága Település Önkormányzata Képviselő-testületének

5/2015 (V.15.) önkormányzati rendelete

a közterületek tisztántartásáról

Sümegprága Település Önkormányzata Képviselő-testülete a hulladékról szóló 2012. évi CLXXXV. törvény 88.§ (4) bekezdés c) pontjában, a környezet védelmének általános szabályiról szóló 1995. évi LIII. Törvény 48. § (4) bekezdése B) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. és 11. pontjában meghatározott feladatkörében eljárva
a környezet védelmének általános szabályairól szóló 1995. évi LIII. törvény 48.§ (3) bekezdésében maghatározott véleményezési jogkörében eljáró Közép-Dunántúli  Környezetvédelmi, Természetvédelmi Felügyelőség. a következőket rendeli el:

1. A közterületek tisztántartása
1. §  (1) A Közterületek rendszeres tisztántartásáról, a zöldterületek, parkok fenntartásáról egyrészt az önkormányzat képviselő-testülete, másrészt az érintett ingatlantulajdonosok, bérlők, használók ( a továbbiakban együtt: ingatlantulajdonos) kötelezésével gondoskodik.
       (2) Az ingatlantulajdonosok közterület tisztántartásával, zöldterület ápolásával kapcsolatos kötelezettségei:


a) az ingatlan előtti (úszótelek esetén az épület körüli) járdának (járda hiányában 1 méter széles területsávnak), a járda melletti zöldsáv – maximum az épület 10 m-es körzetén belüli – területének gondozása, tisztántartása, 


b) az ingatlan előtti, melletti nyílt árok, áteresz és ennek műtárgyai tisztántartása, csapadékvíz akadálytalan elfolyásának biztosítása.

        (3) Két szomszédos terület, épület közötti közfogalmi területsáv vagy átjáró esetében a tisztántartási kötelezettség a tulajdonosok között 50-50%-ban oszlik meg.

        (4) Köztisztasági szempontból járdának minősül az a gyalogos közlekedésre rendelt kiépített és kiépítetlen útterület, amely az ingatlan telekhatárától az úttest széléig (szegélyéig), de maximum a telekhatártól 5 méterig terjed.
        (5) Az ingatlantulajdonos a közterület tisztítása során összegyűjtött települési szilárd hulladékot köteles gyűjtőedényzetbe, vagy más gyűjtőeszközben elhelyezni és elszállításáról gondoskodni.
2. § A közterületek tisztántartásának elősegítése érdekében az utcai hulladékgyűjtők kihelyezéséről, ürítéséről, pótlásáról, karbantartásáról a képviselő-testület köteles gondoskodni
2. Az ingatlanok tisztántartása
3. § (1) Az ingatlan tulajdonosok épületei, telekingatlanai tisztántartásával kapcsolatos kötelezettségei:


a) évente legalább egyszer az épület homlokzatának (kerítésének) a földszint magasságig történő letakarítása,


b) az épület faláról, kerítéséről az időszerűségüket vesztett, szakadt, illegális falragaszok, festékek stb. folyamatos eltávolítása.

       (2) Járműbehajtók átereszeinek építése, jó karban- és tisztántartása minden esetben az ingatlantulajdonos kötelessége. Új áteresz építésénél és a meglévő átereszek felújításának minden esetben szükséges az érintett hatóságokkal egyeztetni, hogy azok keresztmetszete megfeleljen és igazoljon a leesett csapadék mennyiségéhez.

       (3) Építés, bontás, felújítás és karbantartás során a kivitelező, ha az nem azonos az ingatlantulajdonossal köteles az építés területét és közvetlen környékét tisztántartani.
3. Kereskedelmi tevékenységet folytató szervek, utcai árusok,

rendezvényszervezők kötelezettségei
4. § (1) A szórakozó, vendéglátó- és árusító helyek, üzletek előtti járdaszakasz tisztántartásának szabályait a köztisztasággal és a települési szilárd hulladékkal összefüggő tevékenységekről szóló 1/1986. (II.21.) ÉVM-EÜM együttes rendelet 6.§ (4) bekezdése tartalmazza.
       (2) Közterületen rendezett vásár-, sport- és egyéb rendezvény idején a rendezvény szervezője köteles gondoskodni a várható forgalomnak megfelelő számú illemhely biztosításáról, üzemeltetéséről, valamint a rendezvényt követően a terület eredeti állapotban történő visszaállításáról.
       (3) Ebek által a közterületen okozott szennyezés eltávolításáról az eb sétáltatója haladéktalanul köteles gondoskodni.
4. Hó- és síkosság mentesítés

5. § (1) Az ingatlantulajdonos köteles az ingatlan előtti, melletti közterület hó eltakarításáról és síkosság menetesítéséről gondoskodni.
      (2) A téli síktalanítás az önkormányzat tulajdonában, kezelésében lévő utakon a Képviselő-testület feladata.

      (3) A síkosság elleni védekezéshez környezetkímélő anyagok, különösen durva szemcséjű homok, homokkal kevert fűrészpor, forgács használható.
      (4) A járdáról letakarított jeget, havat a közút és járda között úgy kell elhelyezni, hogy sem a gyalogos sem a gépjármű forgalmat ne akadályozza.

      (5) Hórakást tilos elhelyezni:


a) útkereszteződésben,


b) útburkolati jelen,


c) járdaszigeten és járda közé,


d) kapubejárat elé, annak szélességébe,


e) közszolgáltatási felszerelési tárgyra-vízelzáró csap, gáz és egyéb közlétesítmény (lámpaoszlop, hirdetőoszlop)-, illetve köré.

6. § A gondozatlan járdaterület és járdát környező területrész tisztántartását, hótól vagy jégtől való megtisztítását a Jegyző az ingatlantulajdonos költségére elvégeztetheti.

7. §
Az ingatlantulajdonosa köteles gondoskodni arról, hogy az épület tetőzetéről az esővíz, hólé a közlekedést akadályozó módon a járdára, illetve közvetlenül a szomszédos ingatlanra ne folyjon.
5.Az avar és kerti hulladék égetése
8. § (1) A kerti hulladékot (avar, lomb, kaszálék, nyesedék, egyéb növényi maradvány) elsősorban hasznosítani, komposztálni kell. Amennyiben ez nem lehetséges, a kerti hulladék gyűjtése a hulladékgyűjtő edényekbe történik. A kerti hulladékot az edénybe helyezése előtt aprítani kell.

        (2) Száraz avart és kerti hulladékot csak állandó felügyelet mellett, a lakókörnyezet zavarása nélkül, tűzvédelmi előírások betartásával lehet égetni úgy, hogy az emberi egészséget és környezetet ne károsítsa. Az égetésre hétköznap csak 13.00 és 19.00; szombaton 8.00 és 12.00 közötti időszakban kerülhet sor.

         (3) Az égetés színhelyén olyan eszközöket, illetőleg felszereléseket kell készenlétben tartani, amelyekkel a tűz elterjedése megakadályozható, illetőleg a tűz eloltható.

         (4) Az égethető kerti hulladék nem tartalmazhat más kommunális, illetve ipari eredetű hulladékot.

         (5) Nem égethető kerti hulladék:

a) vasárnapokon és ünnepnapokon

b) egészségügyi-, szociális-, nevelési és oktatási intézmények, sportlétesítmények, egyházi épületek 100 méteres körzetében azok működésének időtartama alatt,
c)  ha az arra illetékes szerv tűzgyújtási tilalmat rendelte el.
6. A közterület tisztántartásával összefüggő egyéb rendelkezések

9. §
Tilos
a) az úttestet, járdát, egyéb közterületet, a közterület felszerelései és berendezései tárgyait hulladékkal, szennyvízzel vizelettel, emberi és állati ürülékkel beszennyezni, megrongálni,

b) a feltakarításából, felmosásból keletkezett szennyeződést, szennyvizet, egyéb vegyszeres anyagot, eldugulás vagy rongálódás okozására alkalmas anyagot a csapadékvíz elvezető rendszerbe beleseperni, illetőleg beleönteni,
c)
közterületen járművet mosni, olajcserét vagy más olyan tevékenységet végezni, amely szennyeződést okoz,

d)
a közterületen, zöldterületen lévő növényeket (fák, díszcserjék stb.) megrongálni, csonkítani, leszakítani,

e)
a parkosított zöldterületekre járművel ráhajtani, azon parkolni, azt bármilyen módon károsítani.

10. §
Közterületen szennyező anyagot csak olyan módon szabad szállítani, hogy a szállítás során semmi ki ne hulljon, por és csepegés ne keletkezzen. Ha szállítás közben a közterület szennyeződik, annak előidézője köteles azt azonnal eltávolítani és a további szennyeződés megakadályozásáról gondoskodni. Ha a szállító ismeretlen, az eltakarítást, a szennyeződés megszüntetését az köteles elvégezni, akinek részére, illetve akinek érdekében a szállítás történt.
11. §
Tüzelőanyagot úttesten, járdán tárolni csak a lerakást követő 24 óráig lehet.
12. §
Ha szállítmány fel- vagy lerakása közben a közterület szennyeződik, annak előidézője köteles azt a fel- vagy lerakás elvégzése után azonnal megtisztítani.
Záró rendelkezések

13. § E rendelet a kihirdetését követő napon lép hatályba.

Sümegprága, 2015. április 30.
Bencze Gyöngyi

Sümegprága, 2015. május 15.
Bencze Gyöngyi

jegyző
